En 47-årig mand kørte lørdag aften ved Rødding rundt i en brandert på en havetraktor med fire unge kvinder på ladet af trailer.

En 47-årig mand fra Rødding blev lørdag aften sigtet for spirituskørsel efter en noget speciel køretur på vejene ved Rødding.

Den 47-årige havde ved 23-tiden spændt en trailer efter sin havetraktor og kørte aftentur med fire unge kvinder på ladet.

Selv uden lys på havetraktoren vakte det usædvanlige vogntog opsigt - og udløste flere anmeldelser til politiet.

- Vi sendte en patrulje til Rødding - og så stoppede løjerne, da den 47-årige var synligt beruset. En blodprøve skal nu fastslå promillen, siger vagtchef Ivan Gohr Jensen, Syd- og Sønderjyllands Politi, søndag morgen til TV SYD.